EkBass/fiwiki-20250220-pages-articles huggingface dataset:
Battler Britton

Robert Hereward "Battler" Britton (kunniamerkit DSO eli Distinguished Service Order, DFC eli Distinguished Flying Cross ja Croix de Guerre palkilla) on kuvitteellinen brittiläinen sarjakuvahahmo. Battler Britton on lentäjä-ässä, entinen Perun laivaston luutnantti ja muukalaislegioonan kapteeni (Croix de Guerre lienee saatu siellä). Keskimmäinen nimi Hereward viittaa muinaiseen normanneja vastaan taistelleeseen sankariin. Lempinimi Battler Britton viitannee paitsi kantajansa taistelutaitoihin, myös ilmasotaan Britanniasta (Battle of Britain). Sotilasarvoltaan Britton on useimmiten majuri, muutamassa tarinassa everstiluutnantti ja ainakin kertaalleen eräässä kansallisen Kiinan lentojoukkoihin sijoittuvassa tarinassa eversti. Sarjakuvan loi Mike Butterworth ja sen ensimmäinen piirtäjä oli Geoff Campion. Ensimmäisen kerran Battler Britton ilmestyi päiväsarjakuvana The Sun lehdessä 7. tammikuuta 1956. Sen jälkeen sitä julkaistiin lehdissä Thriller Picture Library (TPL) ja Air Ace Picture Library (AAPL). Kustantaja Fleetway julkaisi kaksi kokoomateosta kovissa kansissa vuosina 1960 ja 1961. Ensimmäinen niistä julkaistiin myös Suomessa nimellä "Battler Britton, kertomuksia joistakin niistä seikkailuista, joihin ilmavoimien everstiluutnantti Robert Hereward Britton joutui sodan aikana" (Sarjakustannus, Tampere 1962). Sarjaa piirsi suuri joukko eri piirtäjiä: Colin Merritt, Mike Western, John Gillat, Peter Sutherland, Ian Kennedy, Enric Sio, Ferdinando Tacconi, Dino Battaglia, Sergio Tarquinio, Nevia Zeccara, Renzo Calagari, Gino D'Antonio, Giorgio Trevisan, Guy Mouminoux, Kurt Caesar, Solano Lopez ja Hugo Pratt. Suomessa Battler Brittonia julkaistiin Korkeajännityssarjassa ja Pilotti-lehdessä (Semic Press, 1971–1975) sekä Siivet-lehdessä 1962-. Korkeajännityksen aikaisemmat sankarit, kuten Rick Random, olivat peräisin brittiläisestä Super Detective Library -lehdestä, mutta Battler Brittonia julkaisi TPL, jonka sarjoja alettiin julkaista Suomessa. Ensimmäinen suomeksi julkaistu tarina oli "Hävittäjälentäjä Britton" (Battler Britton and the Island Fortress), Korkeajännityssarja 9/1958 (TPL 160). Sen oli piirtänyt Ferdinando Tacconi, syntyjään italialainen sarjakuvataiteilija. Myöhemmin hän on piirtänyt sarjakuvia Dylan Dog, Nick Raider ja luonut Aristokraatit-sarjakuvan (Gli Aristocratici), jota on julkaistu Suomessakin. Battler Brittonin tarinoiden juonet ovat epätodellisia ja huimia seikkailuja, joista sankari selviää lähes yliluonnollisilla lentotaidoillaan ja uskomattomalla onnellaan. Hän on brittiläisen hengen ja isänmaallisuuden ruumiillistuma. ==Katso myös== * Jet- Ace Logan * Korkeajännitys * Rick Random ==Aiheesta muualla== Kvaak - Battler Britton Luokka:Sarjakuvahahmot Luokka:Korkeajännitys
Mohammed Alim Khan

Mohammed Alim Khan (1880–1944) oli Buharan emiirikunnan viimeinen emiiri ja Manghit-dynastian viimeinen hallitsija vuosina 1911–1920. Vaikka Buhara oli Venäjän keisarikunnan vasallivaltio vuodesta 1873, säilyivät paikalliset valtarakenteet. Isä lähetti 13-vuotiaan Alimin opiskelemaan Pietariin nykyaikaista sotataitoa ja lakia. Vuonna 1896 hän palasi Pietarista kotiin, jossa neuvoi isäänsä hallinnossa. Alim Khan seurasi isäänsä emiirinä tämän kuoltua 1910. Venäjän vallankumouksen jälkeen Mihail Frunzen komentama puna- armeija miehitti Buharan syyskuussa 1920, jolloin Alim Khan pakeni Afganistaniin. Hän kuoli Kabulissa vuonna 1944. Luokka:Hallitsijat Luokka:Vuonna 1880 syntyneet Luokka:Vuonna 1944 kuolleet
Cigarettes & Alcohol

Cigarettes & Alcohol on rock-yhtye Oasiksen kappale ja single, joka julkaistiin 10. lokakuuta 1994. Single nousi Ison-Britannian single-listan sijalle 7. "Cigarettes & Alcohol" julkaistiin albumilta Definitely Maybe, koska kappale oli osoittautunut suosituksi yhtyeen konserteissa. Singleä myytiin kotimaassaan Isossa-Britanniassa noin 351 000 kappaletta. Sen kansikuvasta nousi kohu, ja erityisesti uskonnolliset piirit eivät pitäneet siitä. Eräässä lehtiartikkelissa sen väitettiin kannustavan nuorisoa runsaaseen päihteiden käyttöön, ja myös kappaleen sanomaa ja koko yhtyeen asennetta paheksuttiin. Singlen b-puolia ovat "I Am The Walrus (Live)", "Listen Up" ja "Fade Away", jotka on julkaistu myös kokoelmalevyllä The Masterplan. Kappale on suoraviivainen ja raskas, ja se sisältää T. Rexin "Get It On" -kappaletta mukailevan kitarariffin. == Kappaleet == Kaikki kappaleet on kirjoittanut Noel Gallagher, ellei toisin mainita. *CD CRESCD 190 #"Cigarettes & Alcohol" - 4:50 #"I Am the Walrus" (Live) - 8:14 (Lennon / McCartney) #"Listen Up" - 6:39 #"Fade Away" - 4:13 *7" CRE 190 #"Cigarettes & Alcohol" - 4:50 #"I Am the Walrus" (Live) - 8:14 (Lennon / McCartney) *12" CRE 190T #"Cigarettes & Alcohol" - 4:50 #"I Am the Walrus" (Live) - 8:14 (Lennon / McCartney) #"Fade Away" - 4:13 *Kasetti CRECS 190 #"Cigarettes & Alcohol" - 4:50 #"I Am the Walrus" (Live) - 8:14 (Lennon / McCartney) ==Aiheesta muualla== * Oasis - Cigarettes & Alcohol (Official Video) YouTubessa Luokka:Oasiksen kappaleet Luokka:Vuoden 1994 kappaleet
Carazo

Carazo on departementti Nicaraguassa. Sen pääkaupunki on Jinotepe. Vuonna 2015 departementin asukasluvuksi arvioitiin 190 769. == Kunnat == *Diriamba *Dolores *El Rosario *Jinotepe *La Conquista *La Paz de Carazo *San Marcos *Santa Teresa == Lähteet == Luokka:Nicaraguan departementit
Chinandega

Chinandega on departementti Nicaraguassa. Sillä on yhteistä rajaa Hondurasin kanssa. Departementin pääkaupunki on Chinandega. Vuonna 2015 departementin asukasluvuksi arvioitiin 429 557. Departementin asukkaiden tärkein elinkeino on maatalous. == Kunnat == *Chichigalpa *Chinandega *Cinco Pinos *Corinto *El Realejo *El Viejo *Posoltega *Puerto Morazán *San Francisco del Norte *San Pedro del Norte *Santo Tomás del Norte *Somotillo *Villa Nueva == Lähteet == Luokka:Nicaraguan departementit
Chontales

Chontales on departementti Nicaraguassa. Sen pääkaupunki on Juigalpa. Departementin pinta-ala on 6 481 neliökilometriä ja asukasluku vuonna 2023 noin 194 000. == Kunnat == *Acoyapa *Comalapa *El Coral *Juigalpa *La Libertad *San Francisco de Cuapa *San Pedro de Lóvago *Santo Domingo *Santo Tomás *Villa Sandino == Lähteet == Luokka:Nicaraguan departementit
Hans Etholén

Hans Etholén on suomalainen muusikko. Hänet tunnetaan parhaiten Agents-yhtyeen alkuperäisenä komppikitaristina. Etholén soitti Agentsissa vuosina 1979–1992. Hän soitti myös bassoa Tuomari Nurmio ja köyhien ystävät -yhtyeessä. Tuomari Nurmio & Köyhien ystävät julkaisi ainoan levynsä Kohdusta hautaan vuonna 1979. Se nousi listaykköseksi ja valittiin myöhemmin vuoden levyksikin kevyen musiikin alalla. Köyhien ystävät hajosi, kun Tuomari Nurmio suuntautui juurimusiikista kohti toisenlaista, monimutkaisempaa ilmaisua. Agentsin jälkeen Etholén on vaikuttanut eri kokoonpanoissa. Nykyisin hän vaikuttaa Lätsävaara Oy -nimeä kantavassa yhtyeessä. == Aiheesta muualla == * Luokka:Suomalaiset basistit Luokka:Suomalaiset kitaristit Luokka:Suomalaiset rockmuusikot Luokka:Agentsin jäsenet Luokka:Syntymävuosi puuttuu Luokka:Elävät henkilöt
The Hanks

The Hanks on vuonna 2004 perustettu suomalainen folk-yhtye. Yhtyeen johtohahmona toimii Marko Haavisto. == Kokoonpano == * Marko Haavisto (laulu, kitara, basso) * Pekka Virtanen (kitara) * Ismo Haavisto (kitara, huuliharppu) * Hans Etholén (kitara, basso, huuliharppu) * Jukka Moisio (rummut) == Diskografia == * Ennemmin tai myöhemmin (2005) == Katso myös == * Poutahaukat Hanks, The
Laskettavuus

Laskettavuus on teoreettisen tietojenkäsittelytieteen laskettavuusteorian haara, joka tutkii ongelmien ratkeavuutta algoritmisesti. Käytännössä laskettavuus tarkoittaa sitä, voidaanko jokin ongelma ratkaista tietokoneiden avulla vai ei. Laskettavuus on eri asia kuin laskennallinen vaativuus, jolla tarkoitetaan laskennallisen ongelman ratkaisemiseen tarvittavia resursseja kuten laskennan vaatimaa aikaa tai muistikapasiteettia. Ongelmanasettelu on ensin muotoiltava täsmällisesti erilaisten laskennan mallien avulla, joiden voidaan ajatella olevan tietokoneiden matemaattisia malleja. Esimerkki tällaisesta mallista on Turingin kone. Vasta tämän jälkeen voidaan analysoida, onko se ylipäänsä ratkaistavissa. Universaalin Turingin koneen käsite syntyi kun oli tarve esittää mitkä ongelmat olivat laskettavissa: ongelmat, joita universaalilla koneella ei voitu ratkaista eivät olleet laskettavissa. == Katso myös == * Pysähtymisongelma * P=NP * Komputaatio * Automaattiteoria * Laskettavuusteoria * Laskennallisen kompleksisuuden teoria == Lähteet == == Aiheesta muualla == * Laskennan teoria (PDF) Luokka:Tietojenkäsittelyteoria Luokka:Seulonnan keskeiset artikkelit
Tuborg

Tuborg on tanskalainen olutmerkki ja olutpanimo, joka nykyään on osa panimoalan suuryritystä Carlsberg A/S:ia. == Historia == Tuborg perustettiin vuonna 1873. Jonas Thues piti majataloa, jota kutsuttiin hänen linnakseen, Thues Borg. Oluen nimeksi tuli siitä tehty lyhennys Tuborg. ja vuonna 1894 se yhdistyi United Breweriesin kanssa. Vuonna 1903 panimo aloitti yhteistyön Carlsbergin kanssa ja vuonna 1970 Carlsberg osti Tuborgin. == Tuotteita == Tuborgin olutmerkeistä Tuborg Green on Tanskan suosituin olut. Tuborg oluita: * Tuborg IV (5.2%) * Tuborg Christmas Brew (kausituote, myydään joulun aikoihin) * Tuborg Green (4.6%) * Tuborg Lime Cut (4.5%) == Lähteet == Luokka:Tanskalaiset panimot ja olutmerkit
Karlovy Vary

Karlovy Vary (, ) on kylpyläkaupunki Tšekin länsiosassa Karlovy Varyn läänissä. Kaupungissa on vajaat 45 000 asukasta (2021), ja sen pinta-ala on 59 neliökilometriä. Karlovy Vary sijaitsee Ohře- ja Teplá-jokien yhtymäkohdassa 113 km Prahasta länteen. Ympäröivillä ylängöillä on ollut vulkaamista toimintaa, minkä johdosta kaupuungissa on kuumia lähteitä, joita on 13 suurta ja 300 pienempää. Kaupungissa järjestetään Karlovy Varyn elokuvajuhlat. Kaupungin on perustanut vuonna 1370 Pyhän saksalais-roomalaisen keisarikunnan keisari Kaarle IV, jonka mukaan se on myös nimetty. ==Kylpyläkaupunki== Kaupunki on aikoinaan ollut saksalaisten suosima kylpyläkaupunki, ja siellä asui maan saksalaisvähemmistöstä huomattava osa toisen maailmansodan päättymiseen saakka. Siellä viettivät lomiaan Goethe ja muu Saksan kerma. Venäläisten suosiossa se on ollut sen jälkeen, kun Pietari Suuri vieraili siellä 1700-luvulla. 2010-luvun alussa kaupungissa asui vakituisesti 2 000 venäläistä uusrikasta, jotka ovat kunnostaneet vanhoja asuintaloja ja rakentaneet uusia kaupungin ulkopuolelle, mistä on aiheutunut jonkin verran ristiriitoja kaupungin vanhojen asukkaiden kanssa, jotka katsovat, että hotelleja ja kasinoita pyörittävien venäläisten määrä ja vaikutusvalta on liian suuri. == Lähteet == == Aiheesta muualla == * Kaupungin kotisivut * Karlsbad, terveyslähteiden pääkaupunki, Suomen Kuvalehti, 31.07.1920, nro 30, s. 4, Kansalliskirjaston digitaaliset aineistot *
Bordžomi-Kharagaulin kansallispuisto

Bordžomi-Kharagaulin kansallispuisto () on suuri kansallispuisto Georgiassa. Puisto on perustettu vuonna 1995 Saksan ja WWF:n avustuksella, ja se otettiin virallisesti käyttöön vuonna 2001. Kansallispuiston 76 000 hehtaarin suuruinen alue kattaa noin prosentin Georgian pinta-alasta.Borjomi-Kharagauli National Park: History & Nature Puisto sijaitsee Vähä-Kaukasuksella ja sen korkein huippu kohoaa 2 642 metriin.Borjomi-Kharagauli National Park: Flora Suuri osa puistosta on luonnontilaista metsää, jossa elää useita kotoperäisiä kasvilajeja ja uhanalaisia eläinlajeja. Puistossa suhteellisen pysyvästi asuviin eläinlajeihin kuuluvat esimerkiksi karhu, susi, ilves ja saksanhirvi, ja puisto sijaitsee myös lintujen muuttoreitillä. Puisto on saanut WWF:n PAN Parks -sertifikaatin. Puistossa kulkee useita vaellusreittejä, joista valtaosa on auki huhti- tai toukokuusta lokakuuhun.Borjomi-Kharagauli National Park: Service & Facilities Puisto on nimetty Bordžomin ja Kharagaulin alueiden mukaan. Baku–Tbilisi–Ceyhan-öljyputken rakentaminen puiston viereen on aiheuttanut huolta putken vaikutuksista alueen luontoon.PBS: Extreme Oil == Lähteet == == Aiheesta muualla == * Borjomi – Big Business and Nature Luokka:Georgian kansallispuistot Luokka:Imereti Luokka:Šida Kartli Luokka:Samtskhe-Džavakheti
Riot-Entertainment

Riot-E eli Riot Entertainment Ltd oli vuosina 2000–2002 toiminut suomalainen mobiiliviihteeseen erikoistunut IT-alan yhtiö, jonka työntekijät tulivat tunnetuksi kalliista elämäntyylistä ja Helsingin Unioninkadulla sijainneen pääkonttorin vauhdikkaista juhlista.http://web.archive.org/web/20070430205953/http://www.city.fi/lehti/article.php?seskey=&id;=1311&area;=ilmiot Riskirahoitusta yhtiöllä oli yli 20 miljoonaa euroa, ja sijoittajien joukossa olivat muun muassa Nokia ja Rupert Murdochin News Corporation. Yhtiöllä oli parhaimmillaan sivukonttorit jokaisessa maanosassa sekä henkilöstöä noin 100.Kuorikoski 2014, s. 64–65. Yhtiö sai neuvotelluksi merkittäviä edustussopimuksia muun muassa Taru sormusten herrasta-, Hämähäkkimies- ja Bridget Jones -peliensä sisällöksi. Niitä ei kuitenkaan kyetty hyödyntämään, sillä tuotetut lähinnä tekstiviestipohjaiset kännykkäpelit eivät tuottaneet riittävästi. Yhtiö ajautui konkurssiin 19. marraskuuta 2002. Yhtiön slogan oli ”Riot-E We don’t make games, we create riots”. Myöhemmin osa yhtiön perustajista teki yhtiöstä elokuvan Riot-On!, jossa kuvattiin yhtiön hulppeaa rahankäyttöä ja juhlimista. == Katso myös == *IT-kupla ==Lähteet== * ===Viitteet=== ==Aiheesta muualla== *City, Mellakka mobiilibisneksessä *Digitoday: Pääomasijoittaja tarkastaa Riot-E:n tilit Luokka:Entiset suomalaiset ohjelmistoyritykset
Alazani

Alazani (, ) on Georgian itäosassa ja Azerbaidžanissa virtaava joki. Se on yksi Mtkvarin eli Kuran tärkeimmistä sivujoista Georgian itäosassa, 391 kilometriä pitkä ja muodostaa osan Georgian ja Azerbaidžanin välisestä rajasta. Alazani virtaa Suurelta Kaukasukelta Mingəçevirin tekojärveen, Kuraan ja lopulta Kaspianmereen. Alazanin laakso on Kakhetin viinialueen keskus. Useita vuosisatoja se oli portti Georgiaan persialaisille valloittajille. Loppukeväällä joki tulvii säännöllisesti, ja liikavettä käytetään peltojen kasteluun sekä juomavedeksi. == Lähteet == == Aiheesta muualla == Luokka:Georgian joet Luokka:Kuran vesistö
Rioni

Rioni () on Georgian toiseksi pisin joki ja maan länsiosan tärkein joki. Se saa alkunsa Kaukasukselta Ratšan alueelta ja virtaa Mustaanmereen Potin ja Paliastomi-järven pohjoispuolella. Yksi Georgian vanhimmista kaupungeista, Kutaisi, sijaitsee Rionin varrella. Joki on 327 kilometriä pitkä.Inventory of Rioni river hot spots – step towards integrated watershed management Joidenkin määrittelyjen mukaan Rioni muodostaa sivujokensa Qvirilan kanssa Aasian ja Euroopan rajan Suramin solan kohdalta alkaen.Around the world: Countries that exist wholly or partially within geographical Europe Antiikin kreikkalaiset kutsuivat jokea nimellä Fasis (, ), ja se yhdisti kreikkalaisen Fasiin kaupungin (nykyinen Poti) Kutaiaan (nykyinen Kutaisi). Joella kuljetettiin viljaa, metalleja, viiniä, oliiveja ja keramiikkaa. Legendan mukaan myös argonautit nousivat jokea ylös. Fasaanilintu on saanut nimensä joelta: kreikan ilmaus ornis Fāsiānos tarkoittaa Fasis-joen seudulta kotoisin olevaa lintua. == Lähteet == == Aiheesta muualla == Luokka:Georgian joet Luokka:Mustaanmereen laskevat vesistöt
Markomannit

Markomannit olivat germaaniheimo, joka oli luultavasti sukua sveebeille. Heidän nimensä on germaanista juurta ja tarkoittaa suunnilleen "rajaseutujen asukkaat". Markomannit asuivat alun perin Main-joen rannoilla.Castrén & Pietilä-Castrén 2000, s. 327 Markomannit mainitaan historiassa ensimmäisen kerran Ariovistuksen johtamien heimojen joukossa, jotka tunkeutuivat Galliaan ja jotka Julius Caesar vuonna 58 eaa. kukisti ja ajoi takaisin Reinin yli. Roomalainen sotapäällikkö Drusus hyökkäsi markomanneja vastaan 9 eaa. pakottaen heidät vetäytymään nykyisen Böömin alueelle. Markomannit karkottivat siellä alun perin asuneen kelttiläisen boijien heimon ja perustivat maahan kuninkaansa Marbodin (latinaksi Maroboduus) johdolla vahvan kuningaskunnan. Keisari Augustus piti markomanneja uhkana Roomalle ja suunnitteli heitä vastaan hyökkäystä. Illyrian sota kuitenkin esti Augustuksen aikeet. Markomannit joutuivat pian vastakkain toisen vahvan germaanien liittokunnan, keruskien johtaman liittouman kanssa. Keruskit pitivät markomanneja yhtä suurena uhkana vapaille germaaniheimoille kuin roomalaisiakin. Vuonna 17 jaa käydyssä sodassa Arminiuksen johtamat keruskit liittolaisineen nöyryyttivät markomanneja, ja Marbod pyysi keisari Tiberiukselta apua. Tiberius ei suostunut pyyntöön, mutta lähetti neuvottelijat sopimaan rauhasta germaanien välillä. Tämän sovittelun aikana roomalaiset näyttävät kuitenkin yllyttäneen muita vihollisia markomanneja vastaan, sillä vuonna 19 nuori goottipäällikkö Catualda hyökkäsi markomannien valtakuntaan ja valloitti sen. Marbod pakeni ja vaati Tiberiukselta suojelusta, joka tarjosi hänelle turvallista turvapaikkaa Italiassa. Siellä Marbod vietti jäljellä olevat kahdeksantoista elinvuottaan, kun taas markomannien valtaistuin jäi Catualdalle. Mutta germaaniheimo hermunduurit karkotti pian myös Catualdan. 100-luvulla markomannit liittoutuivat yhdessä kvadien, vandaalien ja sarmaattien kanssa Roomaa vastaan. Rooma kävi sotaa markomannien johtamaa liittoumaa vastaan vuosina 166–180. Vuonna 167 germaanit työntyivät markomannien johdolla Pannoniaan ja löivät heitä vastassa olleet roomalaiset joukot. Pian he hyökkäsivät myös Pohjois-Italiaan. Parthialaisten kanssa solmitun rauhan jälkeen keisari Marcus Aurelius sai käyttöönsä uusia legioonia Tonavalta, ja pystyi niiden avulla voittamaan germaanit Italiassa, ajamaan heidät takaisin Alppien taakse ja valloittamaan Pannonian uudelleen. Vasta Marcus Aureliuksen poika Commodus sai solmittua rauhan markomannien kanssa. Tämän jälkeen markomanneista ei ole juuri mainintoja säilyneissä asiakirjoissa, mutta he kuuluivat todennäköisesti alemannien liittokuntiin. Myöhempinä aikoina markomanneja palveli Rooman armeijan auxlia-joukoissa, ja markomannit mainitaan myös Attilan liittolaisina. == Lähteet == *Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4. === Viitteet === Luokka:Germaaniheimot Luokka:Rooman viholliset ja liittolaiset
Ilia II

Ilia II (, s. 4. tammikuuta 1933 Vladikavkaz, Neuvostoliitto; alkuperäinen nimi Irakli Gudušauri-Šiolašvili) on Georgian ortodoksisen kirkon patriarkka, Mtskhetan ja Tbilisin arkkipiispa sekä tunnettu uskonnollinen hahmo. Ilia valmistui vuonna 1960 Moskovan teologisesta akatemiasta. Vuodesta 1963 hän toimi Mtskhetan seminaarin johtajana, metropoliitta hänestä tehtiin vuonna 1969 ja vuonna 1977 hänet valittiin Georgian patriarkaksi. == Kunnianosoituksia == === Georgialaiset === * Davit Rakentajan ritarikunta (Georgia, 1997) * Vakhtang Gorgasalin ritarikunta (Georgia, 2003) === Ulkomaalaiset === * Kansojen ystävyyden kunniamerkki (Neuvostoliitto, 1977) * Loiston ritarikunta (Azerbaidžan, 2005) * Ruhtinas Jaroslav Viisaan ritarikunta (Ukraina, 2007) * Ansioritarikunta (Ukraina, 2013) Lähde: == Lähteet == == Aiheesta muualla == Luokka:Vuonna 1933 syntyneet Luokka:Elävät henkilöt Luokka:Georgialaiset henkilöt Luokka:Patriarkat Luokka:Arkkipiispat Luokka:Kristinusko Georgiassa
Gilbert Shelton

Gilbert Shelton (s. 31. toukokuuta 1940 Houston) on yhdysvaltalainen sarjakuvataiteilija. Hänen tunnetuin sarjakuvansa on Friikkilän pojat. Shelton valmistui yhteiskuntatieteiden kandidaatiksi Teksasin Austinin yliopistosta vuonna 1961. Hänen sarjakuviaan oli julkaistu yliopiston huumorilehdessä, The Texas Rangerissä. Ensimmäisessä työpaikassaan New Yorkissa hän toimitti autolehtiä. Vuonna 1962 hän palasi Teksasiin jatkamaan opiskeluaan saadakseen lykkäystä asepalveluksesta. Tällöin julkaistiin hänen ensimmäinen merkittävä sarjakuvansa, Terässika (Wonder Wart-Hog), joka oli parodia Teräsmiehestä. Hän ryhtyi The Texas Rangerin toimittajaksi ja siirtyi taidekouluun. Terässika sai oman lehtensä 1968, mutta sitä julkaistiin vain kaksi numeroa. Hän loi Friikkilän pojat (Fabulous Furry Freak Brothers) 1968 ja siihen perustuvan Läski-Freddyn kissan (Fat Freddy's Cat) 1969. Aluksi Shelton teki Friikkilän poikia yksin, mutta 1970-luvulla hän alkoi käyttää apulaisia. Dave Sheridan oli tekemässä Friikkilän poikia vuosina 1974–1982 ja Paul Mavrides vuodesta 1978 lähtien. Vuonna 1988 Shelton loi uuden sarjakuvan nimeltä Not Quite Dead. Ranskalaisen Picin kanssa käsikirjoitettu strippisarjakuva kertoo rock- yhtyeestä, joka jatkaa soittamista vuodesta toiseen, vaikka ei ole koskaan levyttänyt. Not Quite Dead -sarjakuvaa ei ole suomennettu. == Lähteet == Luokka:Yhdysvaltalaiset sarjakuvantekijät Luokka:Vuonna 1940 syntyneet Luokka:Elävät henkilöt
Oriketo

Oriketo on kaupunginosa Turun koillisosassa noin viisi kilometriä kaupungin keskustasta. Sen asukasluku oli 157 vuoden 2016 lopussa. Alueen vähäinen asukasluku selittyy sille sijoittuneella pienteollisuudella ja liiketiloilla. Orikedon asuinrakennuskanta koostuu lähinnä 1950-luvulla rakennetuista omakotitaloista. Alueelle on sijoittunut monia rakennustarvike- ja autoalan yrityksiä. Monet kadunnimetkin ovat ajoneuvoaiheisia, kuten Autokatu, Hevoskatu, Kytkinkatu ja Kuormakatu. Orikedolla sijaitsi Turun jätteenpolttolaitos, joka lopetti toimintansa vuoden 2014 lopussa. == Lähteet == ==Aiheesta muualla== Luokka:Turun kaupunginosat Luokka:Suomen teollisuusalueet
Antonov An-225

Antonov An-225 ”Mrija” (, "unelma") oli 6-moottorinen Antonovin valmistama rahtikone ja maailman suurin käyttöön päässyt lentokone. Se oli jatkokehitelmä Antonov An-124:stä. == Historia == Kone lensi ensilentonsa vuonna 1988, ja kaupalliset lennot aloitettiin 1989. Sen jälkeen kone oli jatkuvassa käytössä. Se teki satoja maailmanennätyksiä. An-225:n kyydissä on kuljetettu historian painavin lentämällä siirretty esine (187,6 tonnin painoinen generaattori) , pisin lentämällä siirretty esine (tuuliturbiinin lapa, 42,1 m) , ja laajin lentämällä siirretty lasti (hengityssuojaimia, noin 1 000 kuutiometriä). Kone lensi viimeisen lentonsa helmikuun 5. vuonna 2022. Kone tuhoutui vuonna 2022 Venäjän hyökkäyksessä Kiovan lähellä sijaitsevalle Hostomelin lentokentälle, jossa kone oli huollossa. Konetyyppiä on valmistettu vain yksi kappale, joskin toisen rakentaminen aloitettiin 1980-luvun loppupuolella Neuvostoliiton avaruusohjelmassa. Tämä projekti ei kuitenkaan tuolloin valmistunut. Antonovin toimitusjohtajan mukaan keskeneräiseksi jääneen koneen rakentaminen lentokuntoiseksi kestäisi kolme vuotta ja maksaisi noin 300 miljoonaa dollaria. Vuonna 2016 Kiina ilmoitti sopineensa Ukrainan kanssa konetyypin rakentamisen uudelleen käynnistämisestä. Hanke on kuitenkin viivästynyt osittain Ukrainan pitkään jatkuneen sotatilan vuoksi. Marraskuussa 2022 Antonovin lentokonetehdas ilmoitti, että se rakentaa uuden, osin uudistetun Antonov An-225 -lentokoneen. Koneen hinnan arvioidaan nousevan 500 miljoonan dollarin yli. Lentokoneen osista noin 30 prosenttia kerrottiin tällöin olevan jo valmiina. An-225 pystyi kuljettamaan rahtia 250 000 kg, joskin tällöin sen lentomatka putosi runsaasta 15 000:sta kilometristä 4 500 kilometriin. Koneelle oli sen erittäin suuren rahtikapasiteetin ansiosta kysyntää erittäin paljon, ja sitä käytettiin lähinnä suurten kappaletavaroiden kuljetukseen, jos niitä ei voitu kuljettaa muilla tavoin. An-225 on suunniteltu alun perin kuljettamaan selässään avaruussukkula Burania. Kone vaati lentoonlähtöön 3 500 metrin kiitotien. ==Tekniset tiedot== == Lähteet == * ===Viitteet=== ==Aiheesta muualla== *AN-225 Buran-Energia.com -sivustolla *antonov.com Luokka:Rahtikoneet Luokka:Antonovin ilma-alukset Luokka:Seulonnan keskeiset artikkelit Luokka:1980-luvun kuljetuskoneet
Yliäänipamaus

Yliäänipamaus on yli äänen nopeutta ilmassa lentävän esineen aiheuttama räjähdystä muistuttava ääni. Ääni muodostuu kapeasta melukaistasta, jota esine "lähettää koko ajan" lentäessään. Koska kaista on kapea, ja melu siten kestää vain hetken kussakin kohdassa, kuulostaa se kuulijasta räjähdykseltä. Yliäänipamaus siis kiitää alueen halki esineen lentonopeudella. Luokka:Akustiikka
Anheuser-Busch

Anheuser-Busch (am. engl. ['ænhaɪzər 'bʊʃ], lyh. A-B, ) on yhdysvaltalainen kapasiteetiltaan maailman kolmanneksi suurin panimoalan yritys (InBevin ja SABMillerin jälkeen). Anheuser-Buschin tunnetuimmat olutmerkit ovat Budweiser sekä erilaiset Busch ja Michelob -oluet. Yhtiön päämaja on St. Louisissa, Missourissa. Yhtiöön kuuluu 12 panimoa Yhdysvalloissa ja 15 ulkomailla: 14 Kiinassa ja yksi Britanniassa. Kiinassa A-B omistaa Budweiser Wahan International Brewing Company, Ltd.:n ja Harbin Brewery Group Ltd:n. Britanniassa Budweiser Stag Brewing Company Ltd. valmistaa ja pakkaa Budweiseria. Tämän lisäksi Budweiseria tehdään lisenssillä yhdeksässä muussa maassa (Argentiina, Kanada, Irlanti, Italia, Japani, Panama, Etelä-Korea, Venäjä ja Espanja)Anheuser-Busch International Overwiev. A-B omistaa myös 50 % meksikolaisesta Grupo Modelosta ja 27 % kiinalaisesta Tsingtao Brewery Company Ltd.:sta. A-B omistaa myös erilaisia teemapuistoja Yhdysvalloissa (muun muassa Busch Gardens ja SeaWorld). == Historiaa == Vuonna 1852 saksalaissyntyinen George Schneider perusti panimon nimellä Bavarian Brewery-Carondelet St. Louisiin. Vuonna 1860 Eberhard Anheuser osti panimon ja sen nimeksi tuli E. Anheuser & Co. Neljä vuotta myöhemmin hänen vävynsä Adolphus Busch alkoi työskennellä siellä. Heinäkuussa 1875 panimo rekisteröitiin nimellä E. Anheuser Co.'s Brewing Association. Anheuser-Busch Inc. nimi tuli käyttöön vuonna 1919. Kieltolain 1920-1933 aikana A-B myi muun muassa jäätelöä, alkoholittomia oluita ja inkiväärioluita. Vuosikymmenien aikana perheyritys laajeni ja vuonna 1980 se listautui New Yorkin pörssiin. Nykyään (10/2005) yhtiön hallituksen puheenjohtajana on August A. Busch III (hallituksessa vuodesta 1963) ja toimitusjohtajana Patrick T. Stokes. Heinäkuussa 2008 ilmoitettiin belgialais-brasilialaisen InBevin ostavan Anheuser-Buschin 52 miljardilla dollarilla. Kaupan tuloksena syntyi maailman suurin panimoalan yritys Anheuser-Busch InBev N.V.. == Lähteet == == Aiheesta muualla == * Viralliset kotisivut Luokka:Yhdysvaltalaiset panimot
Oklahoma City

Oklahoma City on Oklahoman osavaltion pääkaupunki Yhdysvalloissa. Kaupungissa asui vuoden 2010 väestönlaskennassa 579 999 ihmistä. Oklahoma Cityn pommi- iskussa kuoli 168 ihmistä 19. huhtikuuta 1995. Se oli tuhoisin terroristien Yhdysvalloissa tekemä isku ennen syyskuun 11. päivän terroritekoja vuonna 2001. Kaupungin ammattilaiskoripallojoukkue Oklahoma City Thunder pelaa NBA- liigassa. ==Lähteet== ==Aiheesta muualla== *
Attis

Attis (, myös , Attēs) oli kreikkalaisessa mytologiassa fryygialaisten kuvataiteessa haltia, joka muistutti Adonista. Legendojen mukaan Kybele kastroi hänet, kun ei saanut tätä kaunista hahmoa rakkaakseen, tai Attis kastroi itse itsensä. Esifryygialaisena kulttina Kybelen ja Attiksen kultista tiedetään vähän, vaikka oletettavasti se oli Fryygian alueen alkuperäiskansan kultti. Myytin mukaan jumalten ja ihmisten äiti, vuorten ja leijonien jumalatar Kybele, rakastui kuolevaiseen Attikseen. Attiksen tarinan loppu on kuitenkin synkkä: Kybele joko kastroi hänet, tai hän kastroi itse itsensä. Roomassa Attiksen kultti sai suuremman suosion kuin Kreikassa. Roomalaiset tosin vierastivat Anatoliasta tuomansa kultin menoja, joihin kuului villiä tanssia ja musiikkia, sekä itsensä vahingoittamista mm. ruoskimalla. Aluksi Kybelen papin tuli myös Roomassa olla itämaalainen, eikä roomalaisilla ollut lupaa tähän virkaan. Pappeja kutsuttiin galleiksi, ja tanssiessaan hurmoksessa he jäljittelivät Attista ja suorittivat kastraation, elleivät jo olleet eunukkeja. Luokka:Kreikkalainen mytologia
Rolla (Missouri)

Rolla on kaupunki Phelpsin piirikunnassa Missourin osavaltiossa Yhdysvaltojen Keskilännessä. Yhdysvaltain väestönlaskentavirasto arvioi, että vuonna 2019 siellä asui 20 431 asukasta. Vuosina 2010–2019 kaupungin väkiluku kasvoi 4,6 prosenttia. Rolla on piirikuntansa hallinnollinen keskus. Kaupunki on myös Missourin yliopiston keskuspaikkoja, vaikka yliopistolla onkin kampukset myös Kansas Cityssä ja Saint Louisissa ja direktoraatti Columbiassa. Aiemmin Rollan yliopiston nimi oli Missouri School of Mines and Metallurgy, Missourin kaivos- ja metallurgiakoulu. Kaupungin asukkaissa on selkeä miesenemmistö: naisten osuus asukkaista oli 44,0 prosenttia. Väestötilastointi osoitti valkoisten osuudeksi 85,9 prosenttia, aasialaisperäisten 7,2 prosenttia ja afroamerikkalaisten 4,5 prosenttia. Alle 18-vuotiaita oli 19,0 prosenttia ja yli 64-vuotiaita 11,4 prosenttia. Yhdysvaltain köyhyysrajan alittavia oli 31,1 prosenttia. == Lähteet == == Aiheesta muualla == * Rollan verkkosivut Luokka:Missourin kaupungit
Rolla

Rolla voi tarkoittaa ainakin seuraavia: * Rolla, paikkakunta Kansasissa, Yhdysvalloissa * Rolla, paikkakunta Missourissa, Yhdysvalloissa * Rolla, paikkakunta Pohjois-Dakotassa, Yhdysvalloissa * Rolla, saari Ibestadin kunnassa Norjassa * Rolla, sukunimenä ** Alexandre Rolla, ranskalainen kirjailija, taidehistorioitsija ja kuraattori ** Antonio Rolla (1798–1837), italialainen säveltäjä ja viulisti.
Myrrysmies

Myrrysmies merkitsee useita asioita. Se voi olla: * Intomies eli eräänlainen velho, * Juhani Suomen presidentti Urho Kekkosesta kirjoittaman elämäkerran ensimmäinen osa tai *Aknestik-yhtyeen CD-singlelevyllä julkaistu laulu.
Budweiser

Budweiser (usein lyhyesti kutsuttu nimellä Bud) on yhdysvaltalaisen Anheuser- Busch -panimon olutmerkki. Budweiser on vaalea, kevyt ja hiilihappoinen lager- olut, jota valmistetaan massatuotantona. Kansainvälisistä oluista Budweiseria pidetään yhtenä maultaan kevyimmistä. Budweiserin kevyempi versio on nimeltään Bud Light. Nimi ”Budweiser” on tšekkiläisen kaupungin České Budějovicen saksankielisestä nimestä Budweis johdettu adjektiivi; kaupungin asukkaiden enemmistö oli pitkään saksankielistä. Nimi siis viittaa budweisilaiseen/budějovicelaiseen olueen, joka oli jo keskiajalla hyvin tunnettua. Kansainvälisillä markkinoilla Anheuser-Buschilla on ollut joissakin maissa ongelmia tšekkiläisen budějovicelaisen Budweiser Budvar -oluen kanssa. Maissa, joissa tšekkiolut on saanut oikeuden nimeen Budweiserista, käytetään nimeä ”Bud” tai ”Anheuser-Busch B” (Saksa). Suomessa saadaan KHO:n päätöksen mukaan myydä molempia, mutta vain amerikkalaisesta versiosta käytetään nimeä Budweiser, kun taas tšekkiläinen on Budějovický Budvar. ==Lähteet== == Aiheesta muualla == Luokka:Olutmerkit Luokka:Yhdysvaltalaiset juomat Luokka:Seulonnan keskeiset artikkelit
Intomies

Intomies eli myrrysmies on erään tyyppinen suomalainen velho ja tietäjä, joka on innoissaan ja raivon vallassa loitsiessaan.Anna-Leena Siikala: Suomalainen samanismi, sivut 294–295. SKS 1999. Myrrys tarkoittaa jotakuinkin myräkkää ja meteliä. Ollessaan innoissaan intomies on haltioissaan, eli uskoo, että haltiat vaikuttavat hänen tilaansa. Intomies on usein silmittömän raivon vallassa. Hän ei välttämättä tunne kipua, vaan saattaa nostaa kuuman kiven kiukaalta tai käsitellä teräaseita terästä pitäen. Hän voi huutaa eläinten lailla, polkea jalkaa ja riehua. Katse voi olla raivokas ja mielipuolinen. Erään intomiehen kerrotaan ottaneen kirveen ja alkaneen lyödä sillä ilmaa uskoen lyövänsä pahaa henkeä. Saman intomiehen katsetta on kuvattu täysin poissa olevaksi. Intomiehen tila on ilmeisesti jonkinlainen transsi, jonka hän saavuttaa itsesuggestion avulla. Intomiehiä on verrattu berserkkeihin, muinaisskandinaavisiin raivotilassa taistelleisiin sotureihin. Berserkkien arvellaan saavuttaneen raivotilansa jokseenkin intomiesten tapaan. Kun eräältä intomieheltä kysyttiin, miten hän voi paljain käsin nostaa kuuman kiven kiukaalta, hän vastasi: ”Tuli ei polta tuttuansa”. == Nimitys kirjallisuudessa == Presidentti Kekkosen elämäkerran kirjoittaja, tutkija Juhani Suomi, nimesi elämäkertasarjan ensimmäisen teoksen nimellä Myrrysmies. Hän sanoo selitysosassa tarkoittavansa kirjan nimellä sitä "intomiesmäistä" peräksiantamatonta otetta, jolla nuori kainuulaismies kohosi nopeasti politiikassa uransa alkuvaiheessa. == Katso myös == * Lapinnoita * Šamanismi * Tietäjä * Velho == Lähteet == * * ===Viitteet=== Luokka:Suomalainen mytologia Luokka:Suomen historia
Bud

Bud voi tarkoittaa seuraavia: * Bud, taajama Hustadvikan kunnassa Norjassa * Budweiser, yhdysvaltalainen olutmerkki
Elminster

Elminster Aumar on Ed Greenwoodin luoma fiktiivinen hahmo. Elminster on voimakas velho ja Forgotten Realms -roolipelimaailman tunnetuimpia hahmoja. Elminster esiintyy useissa Greenwoodin kirjoittamissa kirjoissa sekä Baldur's Gate tietokonepelissä. == Elminster -saaga == * * Elminster Myth Drannorissa (2005, Elminster In Myth Drannor 1997) * Elminsterin Houkutus (2007, The Temptation of Elminster 1998) * Elminster Helvetissä (2008, Elminster In Hell 2001) * Elminsterin tytär (2010; Elminster's Daughter 2004) Elminster Luokka:Kuvitteelliset maagikot pl:Lista postaci ze świata Forgotten Realms#Elminster Aumar
Ais

thumb|Ais-heimon asuma-alue 1600-luvulla. Ais tai ays oli pieni intiaaniheimo, joka asutti Etelä-Floridan itärannikkoa. Heidän alkuperästään ja kielestään tiedetään hyvin vähän. Vuonna 1650 heitä oli noin 1 000 henkeä. Heimo kuoli sukupuuttoon 1720-luvulla. Heimo ei viljellyt maata, vaan söi enimmäkseen kalaa. Havaintoja heimon ulkonäöstä, ruokavaliosta ja elintavoista 1600-luvun lopussa on saatu muun muassa Jonathan Dickinsonin kirjasta Journal. Haaksirikon kärsinyt Dickinson vietti useita viikkoja heimon keskuudessa vuonna 1696. Heimolla oli tuohon aikaan yhteyksiä eurooppalaisiin, ja jotkut heistä osasivat hieman espanjaa. Haaksirikkoutuneista laivoista he olivat saaneet paljon eurooppalaisia esineitä. Luokka:Kaakkoiset intiaaniheimot
Irti Elämästä

Irti Elämästä on vuonna 1997 perustettu, mutta sittemmin aktiivisen toiminnan lopettanut suomalainen yhdistys, joka ilmoitti tehtäväkseen ”tylsyyden, epäviileyden ja nörttiyden edistämisen”. Yhdistykseen kuului parhaimmillaan yli 200 jäsentä ympäri Suomea. Jäsenet tapasivat toisiaan miiteissä, kaksi kertaa vuodessa järjestetyissä kokouksissa sekä yhdistyksen IRC-kanavalla #irtie. Vuoden 1999 syyskokouksen jälkeen yhdistyksen hallitus päätti erottaa kaikki jäsenet hallitusta lukuun ottamatta. Samalla yhdistyksen nimeksi vaihdettiin Kansandemokraattinen Irti Elämästä -yhdistys. Seuraavana vuonna nimi kuitenkin vaihdettiin takaisin Irti Elämästä -yhdistykseksi. Yhdistys on yhä olemassa, mutta sillä ei tiettävästi ole ollut toimintaa useampaan vuoteen. Monet Irti Elämästä -yhdistyksen entisistä jäsenistä olivat perustamassa getnolife-yhdistystä loppuvuodesta 1999. ==Toiminta== Yhdistystä kohtaan heräsi hieman laajempaa kiinnostusta, kun sen perustaja Ismo Kiesiläinen kirjoitti Helsingin Sanomien yleisönosastolle elokuussa 1997 käyttäen yhdistyksen nimeä. Irti Elämästä -yhdistys oli mukana monenlaisissa tempauksissa. Ensimmäinen ”nörtti-isku” järjestettiin 2. toukokuuta 1998. Yhdistyksen jäsenet veivät nörttiasuun puetun mallinuken Kaivopuistoon ja Helsingin Sanomat julkaisi aiheesta pienen jutun. Toinen ”nörtti-isku” järjestettiin 16. tammikuuta 1999 Helsingin päärautatieasemalla. Tässä iskussa irkattiin aseman matkatavaroiden säilytyskoppien sisältä ja se keräsi laajalti julkisuutta eri medioissa päätyen esimerkiksi Ruben Stillerin talkshow’hun. Pian yhdistyksen edustajia kutsuttiin lehtiin, televisioon ja radioon puhumaan erilaisista tietokoneisiin ja nörttiyteen liittyvistä asioista. Yhdistys oli mukana myös TV-kanava Nelosen Nettinite-tapahtumassa 7.–8. toukokuuta 1998 sekä Assembly-tapahtumassa vuosina 1998 ja 1999. Vuonna 2009 Ylioppilaslehti haastatteli Ismo Kiesiläistä, joka pohti haastattelussa yhdistyksen saamaa mediahuomiota seuraavasti: ”Mediahuomiota on tosiaan vaikea ymmärtää tästä päivästä käsin. Nörtit olivat mystisiä, shamaanimaisia hahmoja, jotka hallitsivat hieman pelottavia tietokoneita ja rikastuivat niiden avulla. Se, että joku keskustelisi tietokoneen avulla, oli kummallista. Olen ajatellut näyttää niitä uutispätkiä nuorille, mutten tiedä miten selittäisin, miksi se oli uutinen. Nykyisin on aika erikoinen nuori, jos ei käytä nettiä keskusteluun kavereiden kanssa. Ja siitä on vain kymmenen vuotta aikaa” == Lähteet == * === Viitteet === == Aiheesta muualla == * Elävä arkisto, 26.8.2013, Nörttejä kaapissa * Nörtti-isku'99 - lyhyt dokumentaatio (Youtube) * Irti Elämästä yhdistyksen materiaaleja koottuna Mystinen portaali -sivustolla Luokka:Nuorisokulttuuri Luokka:Suomalaiset järjestöt
SS Herakles

S/S Herakles oli ensimmäinen laiva, joka toi aitoa kahvia Suomeen jatkosodan jälkeen. Suomessa sodan aikana ei saanut aitoa kahvia koska nautintoaineita ja peruselintarvikkeitakin säännösteltiin. Kahvin hinnaksi arviointiin kupongeilla säännösteltynä 940 markkaa kilolta, millä olisi silloin tilannut kaksi vuotta maakuntalehti Turun Sanomia. == Valmistus == Alus valmistui vuonna 1910 Russell and Companyltä Port Glasgow’sta telakkanumerolla 618. Sen pituus oli 128,97 metriä, leveys 15,91 metriä ja syväys 7,83 metriä.Laiva 2+3/2004. == Palvelus == Astral Shipping Companyn Drumcraig aloitti vuonna 1910 liikennöinnin kotisatamanaan Liverpool. Alus myytiin vuonna 1913 Den Norske Afrika- og Australia-Linielle, jolloin aluksen nimeksi vaihtui Vinstra ja sen kotipaikaksi Tønsberg. Helsinkiläinen Oceanfart osti aluksen 6. toukokuuta 1936 ja nimesi sen Herakleeksi. Toisen maailmansodan aikana alus purjehti Itämerellä. Se muutettiin vuonna 1941 hiililämmitteiseksi. Alus lähti 28. syyskuuta 1945 Kotkasta Rio de Janeiroon ja sieltä 14. tammikuuta 1946 paluumatkalle lastinaan 2 500 tonnia Rio-6- ja Rio-7-luokan raakakahvia Bahiaan, josta lastattiin vielä muun muassa 300 tonnia tupakkaa, 2 000 tonnia rehukakkuja, puuvillaa Suomen uusien setelien valmistukseen, talkkia, suolattuja nahkoja ja lääkkeitä. Bahiasta laivaan nousi salamatkustaja Antonio de Silva Liman, joka sai Suomessa Pauligin paahtimosta töitä, kunnes palasi laivalla kotimaahansa. ==Poliisivartio purkamiseen== Alus saapui Turun satamaan sunnuntai-iltana 24. helmikuuta 1946. Laivan avusti Turun satamaan jäänmurtaja Sisu. Tapaus sai suuren huomion joukkotiedotusvälineissä ja yleisöä lastin maanantaisen purkamisen ajaksi hillitsemään järjestettiin ketju poliiseja. Yleisön pettymykseksi kansanhuoltoministeriö päätti, että kahvi saadaan kupongeilla säännösteltynä kauppoihin vasta runsaan kuukauden päästä huhtikuussa 1946. Närkästystä aiheuttivat myös muutamat lastin purussa rikkoutuneet säkit joiden sisältö vain lakaistiin pois. ==Arvovaltaisia vieraita== Laivan päällikkönä oli merikapteeni Gunnar Möller ja perämiehenä Erik Ahlström, jotka saivat vieraakseen kolme ministeriä, Suomen pankin pääjohtajan, Brasilian Helsingin suurlähettilään, kauppaneuvos Eduard Pauligin, toimitusjohtaja Henrik Pauligin, Turun kaupunginjohtajan, Suomi–Etelä-Amerikka-laivalinjan johtajia ja muita elinkeinoelämän johtajia. Perämies Ahlströmistä tuli myöhemmin yleislakon aikana 1956 S/S Herakleen kapteeni. ==Perinne== Turun karjalainen näyttämö esitti tapahtumasta Kaivo- nimisen näytelmän vuonna 2003 neljänä esityksenä toukokuun lopussa. Tapahtumasta on kuvia Åbo Akademin merihistoriallisessa instituutissa. Helsingin Sanomien pääkirjoituksessa viisikymmentä vuotta myöhemmin (1996) S/S Herakleen saapumisesta vuonna 1946 lehteen kirjoitettua artikkelia käytettiin esimerkkinä toivosta hyvien aikojen paluusta (vuonna 1996 Suomi oli juuri toipumassa syvästä taloudellisesta lamasta). == Lähteet == == Aiheesta muualla == * Jaatinen, Satu: Enemmän työtä, vähemmän kulutusta. Työväentutkimus 2003: Suomalainen arki säännöstelyvuosien aikana. *Utain: Kofeiiniriippuvainen kansa. *Wanhanajan Puoti Museokahvila. Herakles
Peter Hajba

Peter Hajba (s. 15. joulukuuta 1974), joka tunnetaan ehkä paremmin demoskene- nimestään Skaven, on suomalainen tietokonemuusikko ja -graafikko. Hän on jäsenenä Future Crew -demoryhmässä, joka teki maineikkaita demoja 1990-luvulla. Peter oli töissä Remedy Entertainment -nimisessä suomalaisessa tietokonepelejä tekevässä yrityksessä animaattorina, äänitehostesuunnittelijana ja graafikkona. Hänen musiikkinsa on voittanut myös palkintoja, mukaan lukien voiton Assembly -demotapahtuman musiikkikilpailussa vuosina 1993, 1995 ja 2002. 2010-luvun alussa Hajba muutti Tukholmaan uuden työpaikan (Avalanche Studios) perässä. ==Tunnettuja teoksia== *Max Payne ja Max Payne 2 -pelien grafiikkaa ja ääniefektejä *Unreal Tournament -pelin kappale Razorback *Bejeweled-pelisarjan musiikit ==Aiheesta muualla== *Peter Hajban kotisivut * *Moby Games - Peter Hajba *Skaven 252 - bandcamp Luokka:Suomalaiset muusikot Luokka:Demoskenen henkilöt Luokka:Future Crew Luokka:Vuonna 1974 syntyneet Luokka:Elävät henkilöt
Drusus

Drusus oli roomalainen nimi, joka kuului muun muassa seuraaville henkilöille: *Marcus Livius Drusus, kansantribuuni 91 eaa. *Nero Claudius Drusus, keisari Augustuksen poikapuoli *Drusus Caesar, Germanicuksen poika.
Aichin prefektuuri

Aichin prefektuuri () on yksi Japanin 47 prefektuurista. Prefektuuri sijaitsee Chūbun alueella Japanissa, ja sen pääkaupunki on Nagoya. == Maantiede == Aichin prefektuuri sijaitsee Honshūn saaren keskiosassa Tyynenmeren rannalla. Sitä reunustavat Shizuokan prefektuuri idässä, Nagano koillisessa, Gifu pohjoisessa ja Mie lännessä. Prefektuurin pääkaupunki Nagoya on Japanin neljänneksi suurin kaupunki, ja lännessä virtaava Kiso on Japanin toiseksi suurin joki. Aichin korkeimman kohdan Chausuyaman huippu on 1 415 metriä merenpinnan yläpuolella. Rannikkoviivaa muokkaavat Chitan ja Atsumin niemimaat, joiden väliin jää Mikawanlahti. == Aluejako == Aichin prefektuuri jakautuu 38 kaupunkiin ja 16 muuhun kuntaan, joista 14 on maaseutukaupunkeja ja kaksi on kyläkuntia. Kunnat kuuluvat seitsemään piirikuntaan, joilla ei ole hallinnollista merkitystä. Nagoyan kaupunki jakautuu suuralueisiin. ;Kaupungit *Aisai *Ama *Anjō *Chiryū *Chita *Gamagōri *Handa *Hekinan *Ichinomiya *Inazawa *Inuyama *Iwakura *Kariya *Kasugai *Kita-Nagoya *Kiyosu *Komaki *Kōnan *Miyoshi *Nagakute *Nagoya (pääkaupunki) *Nishio *Nisshin *Ōbu *Okazaki *Owari-Asahi *Seto *Shinshiro *Tahara *Takahama *Tōkai *Tokoname *Toyoake *Toyohashi *Toyokawa *Toyota *Tsushima *Yatomi ;Kunnat piirikunnittain Piirikunta Kunta Aichi Tōgō Ama Kanie · Ōharu · Tobishima Chita Agui · Higashiura · Mihama · Minami-Chita · Taketoyo Kita-Shitara Shitara · Tōei · Toyone Nishi-Kasugai Toyoyama Niwa Fusō · Ōguchi Nukata Kōta == Historia == Aichin nykyinen alue muodostuu vanhoista Owarin, Mikawan ja Hon maista. Taika- kauden jälkeen Mikawa ja Ho yhdistyivät. Vuonna 1871 Mikawasta ja Chitan niemimaasta muodostettiin Nukatan prefektuuri, kun taas loput Owarista muodostivat Nagoyan prefektuurin. Nagoya nimettiin uudelleen Aichin prefektuuriksi huhtikuussa 1872, ja saman vuoden aikana myös Nukatan prefektuuri liitettiin sen osaksi. == Talous == Aichin prefektuuri on ollut 28 vuoden ajan Japanin johtavassa asemassa valmistamiensa tavaraerien arvon mukaan. Tuotantoaloihin kuuluvat muun muassa autojen ja lentokoneiden valmistus. Prefektuurissa päätoimistoaan pitäviä yrityksiä ovat muun muassa Toyota, Makita ja Aisin Seiki. == Kulttuuri ja nähtävyydet == Meiji-mura on Meiji-, Taishō- ja Shōwa-kausien arkkitehtuuria esittelevä ulkoilmamuseo Inuyaman kaupungissa. Samassa kaupungissa sijaitsee myös Japanin ainoa yksityisessä omistuksessa oleva keskiaikainen linnoitus Inuyaman linna. Muita prefektuurin linnoituksia ovat pääkaupungissa sijaitseva Nagoyan linna ja Toyohashista löytyvä Yoshida. Toyokawan kaupungissa sijaitsee muinaisen Mikawan provinssin pääpyhäkkö (ichinomiya) Toga-jinja. == Lähteet == == Aiheesta muualla == * Aichin prefektuurin internetsivut *
European Launcher Development Organisation

European Launcher Development Organisation (ELDO) oli eurooppalainen valtioiden välinen organisaatio, joka perustettiin 1960-luvun alkupuolella kehittämään Länsi-Euroopalle oma kantoraketti, Europa. Sen toiminta itsenäisenä päättyi vuonna 1975, kun se yhdistettiin ESRO:n kanssa Euroopan avaruusjärjestöksi. ==Toiminta== Huhtikuussa 1960 Iso-Britannia peruutti Blue Streak-ydinohjuksen tuotannon. Ohjus oli ilmeisesti kehitetty täysin valmiiksi, mutta Eisenhowerin hallinto painosti Englantia luopumaan omasta ydinohjuksesta ja kehottaen Englantia tilaamaan Polaris-ohjuksia Yhdysvalloista sen sijaan. Englanti teki näin. Se pyrki kuitenkin saamaan Euroopan maita ylläpitämään ko. ohjuksensa tuotannon kantoraketin 1. vaiheena. Englannin aloitteen hyväksyivät Belgia, Ranska, Saksa, Italia, Alankomaat ja Australia, joka oli ulkojäsen. Ohjuksen koelentoalue rakennettiin Australiaan. ELDO aloitti Europa-kantoraketin kehitystyön jo vuonna 1962, mutta juridisesti organisaatio alkoi toimia vasta vuonna 1964. Ranska toimitti oman luotainrakettinsa 1. vaiheen Europan 2. vaiheeksi. Saksa pyrki kehittämään raketin kolmannen vaiheen. Italialle jäi nokkakartiot ja testisatelliittien valmistus. 10 laukaisua tehtiin Woomerasta, Australiasta. Niiden tunnus oli F (Flight, lento). * 1964 - 1965 - laukaisut F1 - F3, vain Blue Streak * 1966 - 1967 - laukaisut F4 - F6/1 & F6/2 * 1967 - 1970 - laukaisut F7 - F9 Lentoa F10 ei ollut. Vuonna 1966 tehtiin päätös siirtää laukaisukeskus Kourouhun, Etelä- Amerikkaan. Lento F11 tehtiin Guyanan avaruuskeskuksesta vuonna 1971. Vuonna 1974 ELDO ja European Space Research Organisation (ESRO) fuusioituivat ja muodostivat Euroopan avaruusjärjestön. Luokka:Avaruusjärjestöt Luokka:Lakkautetut kansainväliset järjestöt
Karl von Schoultz

Karl Anton Konstantin von Schoultz (Kalle Anttooni) (7. joulukuuta 1922 Helsinki – 23. heinäkuuta 2013) oli suomalainen humanististen tieteiden kandidaatti, lehtori, kirjailija ja suomentaja. Hänen romaanejaan julkaistiin sarjassa Punainen sulka. Hän myös suomensi kirjoja Nuorten toivekirjastoon. Kirjasampo.fi : Karl von Schoultz Hänen tunnetuimmissa kirjoissaan Seikkailu Suezilla ja Seikkailu Siinailla suomalaiset YK-miehet paljastavat salajuonet ja pelastavat ripeällä toiminnallaan rauhan Lähi-itään. Kirjojen hyvä paikallistuntemus johtuu siitä, että von Schoultz oli mukana Suomen ensimmäisessä rauhanturvaoperaatiossa Suezin alueella 1956-1957\. Kirjoittaessaan teosta Huoleton heimo von Schoultz tutustui Kalle Hagertiin. Sen jälkeen hän toimi Hagertin PR-miehenä ja huolehti Hagertin ja Tuula Saarron häiden julkistamisesta.Riikka Tanne ja Tuula Lind, Käheä-ääninen tyttö, Tammi 2009 ISBN 978-951-31-4753-2 s. 191, 193 ==Teokset== * Huoleton heimo, Lahden kirjapaino- ja sanomalehti-osakeyhtiö, Lahti 1955 * Vaihteeksi Varsovassa, Lahden kirjapaino- ja sanomalehti-osakeyhtiö, Lahti 1956 * Anita, mustalaistyttö, Nuorten toivekirjasto 128. WSOY 1959, 6. painos 1976 * Seikkailu Suezilla, Punainen sulka 11. WSOY 1958, 3. painos 1963 * Seikkailu Siinailla, Punainen sulka 17. WSOY 1960, 3. painos 1969 Nimimerkillä Kalle Anttooni: * Emäkallio kimmeltää, Lahden kirjapaino- ja sanomalehti-osakeyhtiö, Lahti 1955 * Kumpulankylän pakanakalmisto, Lahden kirjapaino- ja sanomalehti- osakeyhtiö, Lahti 1956 == Suomennokset == * N. von Michalewsky : Santa Lucian salaisuus, Nuorten toivekirjasto 175. WSOY 1967 (alkuteos Das Geheimnis der Santa Lucia) * Leif Hamre : Pakkolasku länsijäätikölle, Nuorten toivekirjasto 186. WSOY 1969, 3. painos 1973 (alkuteos Brutt kontakt) ==Lähteet== Luokka:Suomalaiset kirjailijat Luokka:Suomentajat Luokka:Vuonna 1922 syntyneet Luokka:Vuonna 2013 kuolleet
Europa

Europa voi tarkoittaa ainakin seuraavia asioita: * Europa, Ranskalle kuuluva saari Intian valtameressä * Europa tai Europe, kreikkalaisen mytologian kaunis foinikialaisprinsessa * Europa, yksi Jupiterin kuista * 52 Europa, asteroidi * Europa, ELDOn kantorakettiprojekti * M/S Silja Europa, Tallinkin matkustaja- autolautta * Costa Europa, Costa Cruisesin alus * RN Europa (1895), Italian kuninkaallisen laivaston vesilentokoneiden emälaiva * SS Europa, vuonna 1928 rakennettu saksalainen matkustajalaiva * Europa (1734), Espanjan laivaston Fuerte-luokan linjalaiva * Europa (1789), Espanjan laivaston San Indefolso -luokan linjalaiva * Europa, tunnettu ns harrasterakenteinen lentokone, Suomessa 1 kpl (OH-XRT) 2010 * Europa, Rooman provinssi * Europa Point, Gibraltarin eteläisin kohta * Europa, Sevillan metron asema * Air Europa, espanjalainen lentoyhtiö * Europa, elokuva vuodelta 1991 * Pete Europa, oik. Petri Hakkarainen (s. 1960), suomalainen underground-kulttuurin suunnannäyttäjä * Europa-rakennus, Euroopan unionin neuvoston ja Eurooppa- neuvoston päätoimipaikkana toimiva rakennus Brysselissä. * Europa Clipper, Nasan avaruusluotain ==Katso myös== * Eurooppa (täsmennyssivu), maanosa ym. * Europe, ruotsalainen yhtye.
Tourettes

Tourettes voi tarkoittaa: *Touretten oireyhtymä, neurologinen oireyhtymä. *tourette's, Nirvanan laulu. *Tourettes, australialainen heavy metal -yhtye.